El Departament d'Ensenyament preveu un conjunt d'accions encaminades a facilitar al professorat la participació en activitats de formació permanent.
El Departament d'Ensenyament vol promoure la realització les escoles d'estiu mitjançant l'atorgament dels ajuts que permetin les disponibilitats pressupostàries.
Per això, i de conformitat amb el que preveu el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i a proposta de la Direcció General d'Educació Infantil i Primària,
Aprovar les bases reguladores que consten a l'annex d'aquesta Ordre, per a l'atorgament de subvencions en règim de concurrència no competitiva a les associacions i organitzacions professionals d'ensenyants, per contribuir al sosteniment de les despeses ocasionades per la realització de les escoles d'estiu 2015.
Obrir convocatòria pública en règim de concurrència no competitiva per a la concessió de les subvencions corresponents a les activitats realitzades durant l'estiu del 2015, que es regeix per les bases que es publiquen a l'annex d'aquesta Ordre.
Les activitats s'han de realitzar no més tard del 31 d'agost de 2015.
Les sol·licituds, juntament amb la documentació que consta a les bases, s'han de presentar adreçades a la Direcció General de l'Educació Infantil i Primària, d'acord amb els impresos normalitzats que es poden trobar a la pàgina web del Departament d'Ensenyament ( http://www.gencat.cat/ensenyament ), en el termini de quinze dies naturals a comptar des de l'endemà de la data de publicació d'aquesta Ordre al DOGC.
L'import total màxim destinat a aquesta convocatòria és de 200.000,00 euros, dels quals 84.000,00 euros aniran amb càrrec a la partida pressupostària D/482000100/4260/0000 i 116.000,00 euros amb càrrec a la partida pressupostària D/482000100/4260/0072.
Ambdues partides corresponen al centre gestor EN07, del pressupost de la Generalitat de Catalunya per al 2015.
La directora general d'Educació Infantil i Primària resol per delegació aquesta convocatòria en el termini màxim de quatre mesos, a comptar de l'endemà de la data de finalització del termini de presentació de sol·licituds.
La resolució es notifica als sol·licitants mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), amb indicació de si exhaureix o no la via administrativa, dels possibles recursos, dels òrgans davant els quals es podran interposar i del termini per interposar-los.
Les entitats beneficiàries han d'acreditar davant la Direcció General d'Educació Infantil i Primària, no més tard del 30 de setembre de 2015, que s'han realitzat les actuacions, que s'han complert els requisits exigits per obtenir la subvenció i que l'import de la subvenció s'ha destinat a les actuacions per a les quals s'ha concedit, de la manera establerta a la base reguladora 13.
Les subvencions no tenen caràcter recurrent.
Així mateix, poden interposar potestativament recurs de reposició, previ al recurs contenciós administratiu, davant la consellera d'Ensenyament, en el termini d'un mes a comptar de l'endemà de la seva publicació al DOGC, segons el que disposen els articles 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
L'objecte d'aquesta convocatòria és la concessió de subvencions, en règim de concurrència no competitiva, a associacions i organitzacions professionals d'ensenyants per a la realització d'activitats de formació permanent adreçades al professorat de nivell no universitari durant els mesos d'estiu de 2015.
La finalitat d'aquestes subvencions és facilitar que el professorat de nivells educatius no universitaris pugui accedir a les activitats de formació permanent amb costos d'inscripció reduïts, i incrementar així les oportunitats de millora professional d'aquest col·lectiu.
Poden acollir-se a aquesta convocatòria les associacions i organitzacions professionals d'ensenyants sense ànim de lucre legalment constituïdes, que estiguin integrades únicament per ensenyants i que organitzin activitats de formació permanent del professorat de nivell no universitari durant els mesos d'estiu de 2015.
-3 Requisits i condicions de les entitats beneficiàries
3.1 Per ser beneficiàries de les subvencions, les entitats sol·licitants han de complir els requisits i condicions següents:
a) No incórrer en cap de les circumstàncies previstes a l'article 13 de la Llei 38/2003, de 17 de novembre, general de subvencions, que impossibiliten per ser beneficiari de la subvenció.
b) Estar legalment constituïdes i, si escau, inscrites en el registre corresponent, o haver fet la sol·licitud d'inscripció, amb el benentès que, una vegada resolta positivament la subvenció, la inscripció en el registre esmentat haurà d'estar formalitzada definitivament.
c) Tenir entre els seus objectius estatutaris la realització d'activitats de formació permanent adreçades a professorat de nivell no universitari.
d) Presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
e) Donar compliment a la normativa sobre política lingüística, i en concret als articles 32, 33 i 36 de la Llei 1/1998, de 7 de gener, de política lingüística.
f) Les fundacions i associacions han d'haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
g) En el cas de fundacions, haver complert el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
h) Estar al corrent en el compliment de les obligacions tributàries davant la Generalitat de Catalunya i l'Administració General de l'Estat, i de les obligacions davant la Seguretat Social.
La presentació de la sol·licitud de la subvenció implica l'autorització a l'Administració de la Generalitat per a la comprovació d'ofici de les dades corresponents al compliment de les obligacions tributàries amb l'Estat i la mateixa Generalitat i amb la Tresoreria de la Seguretat Social.
3.2 El compliment d'aquests requisits i condicions s'acredita mitjançant les declaracions responsables que conté la sol·licitud i la documentació que preveu la base 5 d'aquesta Ordre.
a) Estar prèviament reconegudes per l'Ordre ENS/248/2012, de 20 d'agost, per la qual s'estableixen els requisits i el procediment per reconèixer activitats de formació permanent adreçades al professorat d'ensenyament no universitari.
b) Estar adreçades a professorat de nivell no universitari de centres educatius de Catalunya, i realitzar-se durant els mesos d'estiu de 2015.
d) Tractar sobre alguna de les temàtiques següents:
- Metodologia de l'ensenyament i aprenentatge en llengües estrangeres: AICLE, treball per projectes, etc.
- Treball de reflexió i desenvolupament de metodologies de les competències bàsiques dels àmbits lingüístic, matemàtic, digital i científic.
- Atenció a la diversitat en el marc d'una escola inclusiva.
- Altres temàtiques complementàries de l'oferta programada pel Departament d'Ensenyament, d'acord amb les línies de formació aprovades pel Comitè de Formació del Departament d'Ensenyament
e) Estar d'acord amb les línies de formació aprovades pel Comitè de Formació del Departament d'Ensenyament.
f) Estar introduïdes a l'aplicatiu GTAF.
5.1 Les sol·licituds s'han de presentar al Departament d'Ensenyament (Via Augusta, 202-226, 08021 Barcelona), ja sigui directament o bé per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas de presentació en una oficina de correus, s'ha de fer en sobre obert, per tal que la sol·licitud sigui datada i segellada pel funcionari de correus abans de ser certificada.
5.2 La sol·licitud conté les declaracions responsables que acrediten el compliment dels requisits i condicions establerts a la base 3.1 d'aquesta Ordre.
5.3 Juntament amb la sol·licitud, les entitats han de presentar la documentació següent:
a) Pressupost complet i detallat del conjunt d'activitats en el qual figurin totes les despeses (directes i indirectes) i els ingressos previstos (matrícules i altres ajuts), la quantia de l'ajut que se sol·licita i el detall de les fonts de finançament.
b) Relació dels codis de les activitats introduïdes en la base de dades de l'aplicació de Gestió Telemàtica d'Activitats de Formació (GTAF) per a les quals es demana subvenció.
Aquestes activitats han d'estar prèviament reconegudes segons l'Ordre ENS/248/2012, de 20 d'agost, per la qual s'estableixen els requisits i el procediment per reconèixer activitats de formació permanent adreçades al professorat d'ensenyament no universitari.
c) Fotocòpia compulsada del NIF de l'entitat.
d) Fotocòpia compulsada dels estatuts registrats en el registre corresponent, o sol·licitud d'inscripció.
e) Fotocòpia compulsada del NIF de la persona que signa la sol·licitud.
f) Fotocòpia compulsada dels poders de representació de la persona que signa la sol·licitud.
Els documents indicats en les lletres c), d), e) i f) no s'han aportar en el cas que s'hagin presentat anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió
5.4 La presentació de la sol·licitud implica l'acceptació de les bases i faculta l'ens competent per comprovar la conformitat de les dades que s'hi contenen o es declaren, i atorga el consentiment al Departament d'Ensenyament per al tractament de les dades de caràcter personal que siguin necessàries, exclusivament, per al procediment de gestió, tramitació i resolució de les subvencions, inclosa la consulta de les dades necessàries que constin en altres departaments de la Generalitat, d'acord amb la normativa sobre protecció de dades.
-6 Reconeixement de les activitats als efectes administratius
Als efectes administratius per al desenvolupament de la carrera professional del professorat, únicament es reconeixen com a activitats de formació, les activitats que compleixin els requisits establerts a l'Ordre ENS/248/2012, de 20 d'agost, sense perjudici del que estableix la base 4.
Respecte del límit de 10 hores computables per setmana a les activitats no presencials i semipresencials, previst a l'Ordre esmentada, no s'aplica a les escoles d'estiu, en el benentès que aquestes es realitzen en període no lectiu.
-7 Criteris de valoració de les sol·licituds
Les sol·licituds es valoren en funció de les temàtiques de les activitats, d'acord amb la ponderació següent:
a) Metodologia de l'ensenyament i aprenentatge en llengües estrangeres: AICLE, treball per projectes, etc.: fins a 20 punts.
b) Treball de reflexió i desenvolupament de metodologies de les competències bàsiques dels àmbits lingüístic, matemàtic, digital i científic: fins a 20 punts.
c) Tutoria i orientació: fins a 20 punts.
d) Atenció a la diversitat en el marc d'una escola inclusiva: fins a 20 punts.
e) Activitats complementàries de l'oferta programada pel Departament d'Ensenyament, d'acord amb les línies de formació aprovades pel Comitè de Formació del Departament d'Ensenyament: fins a 10 punts.
Per a aquelles escoles d'estiu que realitzin activitats en zones on no hi ha possibilitat de més oferta formativa o en comarques allunyades dels grans nuclis urbans en què el professorat té especial dificultat de desplaçament: fins a 10 punts.
8.1 Es consideren despeses subvencionables les relacionades directament amb l'execució de les accions objecte de la convocatòria, que resultin estrictament necessàries i es realitzin i es paguin durant el període comprés entre l'1 de maig i el 30 de setembre de 2015, llevat per al cas de les despeses de docència, en què són subvencionables les realitzades i pagades durant el període comprés entre l'1 de juliol i el 30 de setembre de 2015.
En el cas que l'entitat beneficiària imputi despeses corresponents a l'IRPF o la Seguretat Social de sous o minutes, s'acceptarà com a despesa subvencionable el pagament d'aquestes despeses dins del seu període de liquidació corresponent.
En el cas que, excepcionalment, l'entitat hagi de dur a terme abans de l'1 de maig despeses d'organització de les activitats, les ha d'indicar expressament en el pressupost presentat amb la sol·licitud de subvenció.
En aquest cas, la concessió de la subvenció implica l'acceptació d'aquestes despeses.
a) Despeses directes: són totes aquelles directament vinculades amb l'execució de les accions objecte de la convocatòria:
- despeses de desplaçament de professorat formador, conferenciants i ponents.
8.3 La quantia de les subvencions s'estableix en funció de la puntuació obtinguda per aplicació dels criteris de valoració.
La dotació pressupostària disponible es reparteix proporcionalment entre les sol·licituds rebudes.
En qualsevol cas, l'import màxim de la subvenció per entitat no superarà el 60.000,00 euros.
8.4 S'estableix un percentatge màxim del 20% de desviació pressupostària entre el cost inicialment pressupostat i el cost final justificat de l'activitat subvencionada, que no comporta reducció de la quantia de la subvenció atorgada, sempre que es garanteixi que l'objecte i la finalitat de la subvenció s'ha complert.
En el supòsit que el percentatge de desviació pressupostària superi el 20%, sempre que l'objecte i la finalitat de la subvenció concedida es compleixi, l'import de la subvenció atorgada es redueix automàticament en la mateixa proporció al percentatge en què se superi aquesta xifra.
Perquè es consideri acomplert l'objecte i la finalitat de la subvenció és necessari que la despesa realitzada i justificada de l'activitat subvencionada sigui com a mínim el 50% de la despesa reconeguda en la resolució de concessió.
Altrament, l'incompliment d'aquesta despesa mínima comporta la revocació de la subvenció atorgada.
8.5 Aquestes subvencions són compatibles amb d'altres destinades a la mateixa finalitat i atorgades per altres administracions públiques o ens públics privats, però en cap cas l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar pel beneficiari.
9.1 El procediment de concessió de les subvencions es tramita en règim de concurrència no competitiva.
9.2 L'òrgan instructor és la Subdirecció General d'Ordenació i Atenció a la Diversitat i l'òrgan resolutori és la Direcció General d'Educació Infantil i Primària.
9.3 Les sol·licituds s'avaluen en funció dels criteris de valoració establerts i de les disponibilitats pressupostàries, per una comissió d'avaluació integrada pels membres següents o les persones en qui deleguin:
- El subdirector general d'Innovació, Formació i Orientació, que actua com a president.
- La cap del Servei d'Innovació i Formació de l'Educació Infantil i Primària.
- La cap del Servei d'Innovació i Formació de l'Educació Secundària.
- La cap del Servei de Gestió Administrativa de Serveis i Programes Educatius.
- Dos tècnics de la Direcció General d'Educació Secundària Obligatòria i Batxillerat i/o de la Direcció General d'Educació Infantil i Primària, un dels quals actua com a secretari.
9.4 Els membres de la comissió es troben sotmesos a les causes d'abstenció i recusació que estableixen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
9.5 Durant el tràmit de valoració de les sol·licituds, la comissió pot requerir a les entitats interessades la documentació addicional i els aclariments que consideri oportuns.
9.5 L'òrgan instructor formula la proposta de resolució provisional a la vista de l'informe de la comissió de valoració.
-10 Proposta de resolució provisional, documentació i acceptació
10.1 La proposta de resolució provisional de concessió de les subvencions es notifica a les entitats interessades mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ).
10.2 La proposta de resolució provisional conté la llista de sol·licitants proposats per ser beneficiaris de les subvencions, l'import que es preveu concedir i, si escau, la documentació que els interessats han de presentar prèviament a la proposta de resolució definitiva.
10.3 Durant el termini de 10 dies hàbils a comptar des de l'endemà de la publicació de la proposta de resolució provisional de concessió, les entitats proposades com a beneficiàries han de presentar el document d'acceptació de la subvenció, així com la documentació que se'ls hagi requerit.
Així mateix, poden presentar al·legacions, que es tindran en compte en el moment de resoldre.
10.4 Mitjançant el document d'acceptació, les entitats també poden desistir de la subvenció, o presentar la reformulació del projecte i del pressupost per adaptar-los a la subvenció proposada, si l'import d'aquesta és inferior al sol·licitat.
En qualsevol cas, la reformulació ha de respectar l'objecte, les condicions i la finalitat de la subvenció així com els criteris de valoració establerts en relació amb el projecte, i en cap cas pot comportar una modificació substancial del projecte.
La subvenció s'atorga sobre el pressupost acceptat i la justificació es fa respecte d'aquest pressupost.
En cas d'haver presentat una reformulació del projecte i del pressupost, l'atorgament de la subvenció a la resolució definitiva comporta la seva acceptació.
11.1 L'incompliment dels requisits no esmenables o del termini de presentació de sol·licituds comporta la inadmissió de la sol·licitud.
a) La manca de presentació de qualsevol dels documents que preveu la base 5 o la manca d'esmena dels requisits esmenables, dins el termini de 10 dies hàbils i amb el requeriment previ.
b) La manca de presentació del document d'acceptació o de la documentació que sigui requerida, en els termes previstos a la base 10.3.
11.3 Prèviament a la concessió de les subvencions, l'òrgan instructor resol sobre la inadmissió o el desistiment de les sol·licituds, i notifica la resolució corresponent a les entitats interessades mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ).
11.4 Sens perjudici del desistiment previst en la base 10.4, qualsevol entitat sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
-12 Resolució definitiva i publicació
12.1 L'òrgan instructor eleva a l'òrgan resolutori la proposta de resolució definitiva, formulada a la vista de la proposta de resolució provisional i, en el seu cas, de la documentació addicional presentada per les entitats beneficiàries proposades i de les seves acceptacions, i fonamentada en els informes de la comissió de valoració.
12.3 La resolució que finalitza el procediment es notifica mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ).
12.4 La resolució definitiva farà esment dels recursos que es podran interposar, del termini per interposar-los i de l'òrgan davant del qual es podrà recórrer.
-13 Justificació de les subvencions
13.1 La justificació es presenta dins del termini i davant de l'òrgan que preveu l'article 6.
Si per motius excepcionals no es pot presentar dins d'aquest termini, se'n pot sol·licitar una ampliació per escrit, sempre abans de la seva finalització, al·legant els motius que impedeixen presentar-la.
La directora general d'Educació infantil i Primària n'emetrà la corresponent resolució.
13.2 La modalitat de justificació és el compte justificatiu simplificat, i la documentació justificativa que han de presentar els beneficiaris és la següent:
1) Escrit de tramesa, en què s'indiqui la documentació que s'hi adjunta.
2) Certificat del representant legal de l'entitat, conforme la subvenció atorgada s'ha destinat a la realització de les activitats per a les quals s'ha concedit i s'ha registrat en la comptabilitat de l'entitat.
3) Compte justificatiu, que ha de contenir la informació següent:
a) Memòria d'actuació justificativa del compliment de les activitats objecte de la subvenció, que indiqui les actuacions realitzades i els resultats obtinguts, degudament signada pel responsable adient.
b) Relació numerada, sumada, datada i signada pel representant legal de la totalitat de les despeses de l'activitat, d'acord amb el pressupost presentat i per l'import total consignat en aquest pressupost.
Les dades que han de constar a la relació són: creditor, número de la factura, import de la despesa, data d'emissió i data de pagament.
En els termes previstos a la base 8, en el cas que s'hagin produït desviacions respecte del pressupost inicial en base al qual es va atorgar la subvenció, el beneficiari ha de presentar una liquidació que ho indiqui, i que exposi els motius de la desviació.
c) Relació detallada d'altres ingressos o subvencions que financen l'activitat subvencionada, amb indicació de l'import i de la seva procedència.
En cas de no haver obtingut altres ingressos o subvencions, s'ha de declarar explícitament.
13.4 La Direcció General d'Educació Infantil i Primària comprova, mitjançant la tècnica de mostreig aleatori simple, els justificants que consideri oportuns i que permetin obtenir una evidència raonable sobre l'adequada aplicació de la subvenció, per a la qual cosa requereix a l'entitat els justificants de despesa seleccionats.
La Direcció General d'Educació Infantil i Primària pot demanar tots els documents justificatius que calgui per comprovar l'aplicació de la subvenció.
Les subvencions concedides es fan públiques al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ) i, si són d'un import igual o superior a 3.000,00 euros, també se'n dóna publicitat al DOGC.
L'import de les subvencions es tramita en un únic pagament, un cop s'hagi justificat correctament la subvenció d'acord amb el que estableixen les bases reguladores.
-16 Obligacions de les entitats beneficiàries
Són obligacions de les entitat les següents:
a) Complir la finalitat de la subvenció realitzant l'activitat subvencionada en el termini que determinen aquestes bases reguladores.
b) Dur a terme l'activitat subvencionada d'acord amb la memòria presentada.
Qualsevol canvi en les activitats o el calendari presentat s'ha de comunicar a l'òrgan instructor amb anterioritat a la finalització del termini d'execució, el qual pot acceptar o no la modificació sol·licitada, si no comporta canvis substancials ni representa un incompliment dels requisits i condicions que estableixen aquestes bases.
c) Proporcionar la informació que els sigui demanada respecte de la subvenció concedida i sotmetre's a les actuacions de comprovació i control de l'òrgan instructor, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
e) Donar compliment als articles 90 bis i 92 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
f) Quan l'import de la despesa subvencionable superi els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contracció del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat suficient nombre d'entitats que els realitzin, prestin o subministrin, o tret que la despesa s'hagi fet amb anterioritat a la concessió de la subvenció.
g) Incloure el logotip del Departament d'Ensenyament, i l'expressió "amb el suport del Departament d'Ensenyament" utilitzant el logotip corporatiu del Programa d'identificació visual (PIV) editat a la pàgina web:
http://www.gencat.cat/piv/descarregues/dptEnsenyament/01_departamentEnsenyament.html en els elements informatius i de difusió de l'activitat objecte de la subvenció, si es duen a terme amb posterioritat a la concessió de la subvenció.
h) Conservar els documents justificatius de l'aplicació dels fons rebuts, inclosos els documents electrònics, durant el temps que puguin ser objecte de les actuacions de comprovació i control.
i) Complir les altres obligacions que preveuen la normativa vigent en matèria de subvencions i les bases reguladores d'aquesta convocatòria.
L'òrgan concedent, prèvia tramitació del procediment legalment establert, ha de revocar totalment o parcial les subvencions concedides amb l'obligació per part del beneficiari de retornar l'import rebut, en els supòsits previstos als articles 99 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i 37 de la Llei 38/2003, de 17 de novembre, general de subvencions.
D'acord amb la Llei orgànica 15/1999, de 13 de desembre, de protecció de dades de caràcter personal, les dades recollides s'incorporen al fitxer Gestió d'activitats de formació per al professorat, que té per finalitat la gestió de les activitats de formació dirigides al personal docent organitzades i realitzades des del Departament d'Ensenyament i les institucions col·laboradores.
S'hi poden exercir els drets d'accés, rectificació, cancel·lació i oposició mitjançant un escrit adreçat a la Secretaria de Polítiques Educatives, Via Augusta 202-226, 08021 Barcelona.
Els beneficiaris i entitats col·laboradores han de complir amb la normativa corresponent, tot adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal desplegada pel Reial decret 1720/2007, de 21 de desembre.